Boek: Die takkie wat nie wou knak nie | Maroela Media
Mika, die mier, het 'n probleem. Hy roep die hulp van ander dierevriende in, maar daar is 'n waardevolle les wat hy moet leer…
Dié hardebladboekie is gemik op kinders tussen drie en vier jaar oud, maar is ook geskik vir kinders wat begin lees. Saam met Mika leer kinders maniere en kry hulle ook kans om 'n paar diere-geluide te maak.
Martelize Faber is baie lief vir kinders en lees en glo dit is belangrik dat elke kind in 'n wêreld van stories groot word. Die takkie wat nie wou knak nie is haar eerste boek wat uitgegee is. Sy hou ook daarvan om te dig en is 'n ma van een.
Sanrie Steenkamp is 'n talentvolle kunstenaar wat in haar vrye tyd skilder, naaldwerk en mosaïek doen en verjaardagkoeke vir kinders versier. Sanrie se kleurvolle en vrolike prentjies sorg dat jonk en oud die storie geniet.